Venesia FC Venezia F.C png Ła Asociasion de Bałon de Venesia o Venesia Football Club ła xe na socetà de bałon, nasùa inte el 1907, co sede inte ła sità de Venesia. Fondà inte el 1907, inte el 1909 ła riva a ła semifinal nasional . Intrà alti e basi, ła riva in serie A inte el 1925-26. El Venesia da ła stajon 1929-30 el canbia anca nome e cołori . L'esperimento el tèrmina tre ani daspò. Al'inisio dei anni quaranta el Venesia el vinse ła Copa Itałia , e riva terso inte ła stajon daspò. A quei tenpi inte el Venesia ghé zera dó grandi del calcio itałiàn come Ezio Loik e Valentino Mazzola, vinsidori de scudeti a ripetision col Gran Torin. La socetà inte el 1987 ła conpra i diriti de ła squadra de Mestre par darghełi pò al Pałermo rexentemente fałìo e ciapa par un breve periodo el nome de . Na curioxità: inte i primi ani novanta inte el Campionado Nasional Diłetanti ghe ga xogà n'altra squadra de calcio col nome Venezia. Łe divixe de sta squadra qua łe zera del clàsego cołór neroverdo. El zera stà fondà da sogeti contrari a ła fuxion infrà Venesia e Mestre. El xe desconparso datorno al 1996. Co ła rivada de Maurizio Zamparini e grasie al'integrasion de łe dó roxe del Venesia e del Mestre, ła squadra ła xe subito promosa in C1 e l'ano daspl ła tol de novo ła denominasion . Daspò, inte el 1990-91, ła torna indrio B daspò un sparégio contro el Como, e inte el 1997-98 el Venesia el torna in serie A daspò trent'anni. Se salva ła stajon daspò grasie a łe prodese de Recoba e Maniero. Daspò ła retrocesion inte el 2001-02, ła squadra ła va in profonda crìxi anca par l'abandono del prexidente Zamparini e a ła fìn del 2004-05 ła va xó in Serie C1. El 22 zugno 2005 ła vien diciarà fałìa. Ła nova socetà ciamà , cavegià dal Grupo Guaraldo rapresentà da Lorenzo Marinese, riparte da ła Serie C2 'ndo dopo na partensa al rałentadór rixàl vełosemente łe poxision fìn a oténare co dò xornae de antiçipo ła promosion in serie C1, dopo ła vitòria contro Jèxoło in trasferta par 3-1. Inte ła staxón 2006/2007 el Venesia riva inte el campionado de Serie C1 come matricoła, ma dimostra fìn de suvedo de avere łe carte in regoła par n'immedià promosion in serie B. Dopo massa parégi inte łe prime xornae de campionado, el Venesia scomensa a infiłàr na bona serie de vitòrie. Da ła prima jornada de ritorno fino a indeso ła formasion łagunare gò detegnù na beła posision inte ła classifica, anca si in coabitasion co altre formasioni, parché ghe xe un grando equiłibrio. Co grande fadiga el Venesia xe riussio a quaificarse ai play-off batendo in casa a l'ultima giornata el Pisa pa 1-0, co gol de Romondini a un minuto daa fine: na emosion grandissima pa tuti quei che ga visto ła partìa. Dato che in campionato gerimo rivà quinti ai play-off ne ga toccà zogàr l'andata in casa contro, ironia dea sorte, propio el Pisa. Ma putropo dopo essere 'ndai in vantagio 1-0 stavolta nà xe finia come ła altra volta: el Pisa ga ricambia el favore pareggiando eo stavolta a pochi minuti daa fine. Così al ritorno a Pisa el Venesia, nonostante esserse portà in vantagio, el xe croà 3-1, el Pisa xe 'ndà in finae e el sogno promosion pal Venesia zera finio. Restava comunque el ricordo e la sodisfaxion de na stajon vissua in alta classifica. Ea stajon 2007-08 xe comincia poco ben e finìa quasi mal.